|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ  **“ΡΗΓΑΣ ΦΕΡΑΙΟΣ”**  ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533  ΛΟΓΟΤΥΠΟΣ Ρ **e-mail:** [**info@rigasfereospeiraias.gr**](mailto:info@rigasfereospeiraias.gr) **http://www.rfp.gr** |

ΠΕΙΡΑΙΑΣ 13/02/2022, Α.Π: 16

ΠΡΟΣ: ΜΕΛΗ ΤΟΥ ΣΥΛΛΟΓΟΥ

**Άμεση και Έγκαιρη καταβολή των συντάξεων**

**Κινητοποίηση-συγκέντρωση την Πέμπτη 17 Φεβρουαρίου,**

**στις 14:00, στο Υπουργείο Εργασίας (Σταδίου 29)**

*Συναδέλφισσες, συνάδελφοι,*

Οι μειώσεις στις συντάξεις μετά τη λαίλαπα των μνημονίων και την εφαρμογή μιας σειράς αντιασφαλιστικών νόμων φτάνει στο 50%. Η επιχειρούμενη ιδιωτικοποίηση των επικουρικών συντάξεων οδηγεί σε παραπέρα μείωσή τους, στα όρια της κατάργησής τους. Και όλα αυτά όταν, για όσους δεν έχουν κατοχυρώσει δικαίωμα συνταξιοδότησης ως 31/12/2021, απαιτούνται 40 χρόνια δουλειάς και όριο ηλικίας τα 62 έτη για να βγει κανείς στη σύνταξη.

Σήμερα η συνταξιοδότηση μοιάζει με απειλή. Οδηγεί σε σοβαρή μείωση του εισοδήματος. Η απειλή αυτή έχει ως αποτέλεσμα την παράταση του εργασιακού βίου προκειμένου να αποφύγει κάποιος την άμεση φτωχοποίηση. Αν ο μισθός δεν φτάνει, τότε η σύνταξη αποτελεί εισιτήριο για τη φτώχεια. **Οι συνάδελφοι καλούνται για δυο χρόνια αφότου συνταξιοδοτηθούν να ζήσουν με λιγότερα από 700 ευρώ το μήνα,** αφού το κράτος αδυνατεί να υπολογίσει νωρίτερα το ακριβές ύψος της σύνταξής τους. Πρόκειται για μια βίαιη φτωχοποίηση-τιμωρία μετά από 40 χρόνια εργάσιμου βίου. Οι αυξήσεις στις τιμές των βασικών αγαθών και στην ενέργεια οδηγούν στην εξαθλίωση τους συνταξιούχους.

**Απαιτούμε την άμεση και έγκαιρη καταβολή των συντάξεων σε όλους τους συνταξιούχους.**

**Δεν εκχωρούμε τους κόπους μιας ζωής στο κράτος, τις μεγάλες ιδιωτικές ασφαλιστικές εταιρίες, την εργοδοσία.**

**Όχι στην ιδιωτικοποίηση-κατάργηση της επικουρικής ασφάλισης**

**Αγωνιζόμαστε, απαιτούμε, διεκδικούμε:**

* Αυξήσεις σε μισθούς και συντάξεις.
* Επαναφορά της 13ης - 14ης  σύνταξης και μισθού.
* Άμεση αποκατάσταση των απωλειών της προηγούμενης δεκαετίας.
* Κατάργηση των αντιασφαλιστικών νόμων.
* Έκτακτες κρατικές επιχορηγήσεις για τα ταμεία – Να επιστραφούν πίσω τα κλεμμένα.
* Θεμελίωση του συνταξιοδοτικού δικαιώματος στα 25 χρόνια υπηρεσίας για όλους. Πλήρης σύνταξη στα 30 χρόνια εργασίας και 60 έτη ηλικίας.

**Συμμετέχουμε και καλούμε στην κινητοποίηση-συγκέντρωση που οργανώνουν Σύλλογοι Εκπαιδευτικών Π.Ε., ΕΛΜΕ και η Πανελλήνια Ένωση Συνταξιούχων Εκπαιδευτικών, την Πέμπτη 17 Φεβρουαρίου, στις 14:00 στο Υπουργείο Εργασίας (Σταδίου 29).**

|  |  |  |
| --- | --- | --- |
| σάρωση0002  Ο ΠΡΟΕΔΡΟΣ  ΜΑΡΙΟΣ  ΧΑΔΟΥΛΗΣ | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣ  σάρωση0001  ΣΩΤΗΡΗΣ  ΚΑΡΛΗΣ |